3.1 การเปลี่ยนแปลงและพัฒนาการที่สำคัญ

บริษัทได้รับการก่อตั้งขึ้นในปี พ.ศ. 2501 ชื่อว่า บริษัท ไทยแลนด์ไอออนเวิคส์ จำกัด
มีสำนักงานและโรงงานตั้งอยู่ในเขตกรุงเทพมหานคร การจัดตั้งบริษัทขึ้นนั้น
เป็นการร่วมลงทุนกันระหว่างผู้ลงทุนชาวไทยและชาวญี่ปุ่น
โดยมีวัตถุประสงค์ในการผลิตแผ่นเหล็กชุบสังกะสีขึ้นเองภายในประเทศ
เพื่อทดแทนการนำเข้าผลิตภัณฑ์ดังกล่าวจากต่างประเทศ เนื่องจากในขณะนั้น
บริษัทเป็นผู้ผลิตผลิตภัณฑ์แผ่นเหล็กชุบสังกะสีเป็นรายแรกของประเทศ
บริษัทจึงได้รับการส่งเสริมการลงทุนภายใต้พระราชบัญญัติส่งเสริมการลงทุนที่มีผลบังคับใช้อยู่ในเวลานั้น
โดยสำนักงานคณะกรรมการส่งเสริมการลงทุนเป็นผู้รับรองการได้รับการส่งเสริมการลงทุนดังกล่าวแก่บริษัท

ในปี พ.ศ. 2503
เป็นปีแรกที่สายการผลิตซึ่งประกอบไปด้วยเครื่องมือและอุปกรณ์ที่ทันสมัยอย่างครบครัน
ได้เริ่มผลิตผลิตภัณฑ์แผ่นเหล็กชุบสังกะสีเป็นครั้งแรก ทั้งนี้
บริษัทได้ทูลเกล้าทูลกระหม่อมถวายผลิตภัณฑ์ที่ผลิตได้จำนวน 1,000 แผ่นแรก
แด่พระบาทสมเด็จพระเจ้าอยู่หัวของปวงชนชาวไทย

ในปี พ.ศ. 2535 บริษัทซึ่งมีกลุ่มผู้ถือหุ้นรายใหญ่ ประกอบด้วย บริษัท มิตซุย จำกัด บริษัท
มิตรสยามอินเตอร์เนชั่นแนล จำกัด และ กลุ่มครอบครัวลีสวัสดิ์ตระกูล
ได้นำหลักทรัพย์ของบริษัทเข้าจดทะเบียน และดำรงสถานะเป็นบริษัทรับอนุญาต
ในตลาดหลักทรัพย์แห่งประเทศไทย นอกจากนั้น
บริษัทได้ย้ายสถานประกอบการจากเดิมที่ตั้งอยู่ในกรุงเทพมหานคร ไปอยู่ที่จังหวัดสมุทรปราการ
เนื่องจากการขยายตัวของเขตเมือง และ พื้นที่ที่ใช้อยู่อาศัยชั้นในในเขตกรุงเทพมหานคร ในครั้งนั้น
บริษัทได้สร้างโรงงานใหม่และปรับเปลี่ยนกระบวนการผลิตเป็นกระบวนการผลิตแบบต่อเนื่อง
ซึ่งทำให้บริษัทสามารถผลิตผลิตภัณฑ์แผ่นเหล็กชุบสังกะสีที่มีคุณลักษณะหลากหลาย
เพื่อตอบสนองความต้องการของผู้บริโภคได้อย่างสมบูรณ์

ในปี พ.ศ. 2537 บริษัทได้แปรสภาพจากบริษัทจำกัด เป็นบริษัทมหาชนจำกัด ชื่อว่า บริษัท
ไทยแลนด์ไอออนเวิคส์ จำกัด (มหาชน) และจดทะเบียนเพิ่มทุนจดทะเบียนของบริษัทเป็น 100
ล้านบาท

เหตุการณ์สำคัญของบริษัท ที่เกิดขึ้นในระหว่างปี พ.ศ. 2538 ได้แก่

- การเพิ่มทุนเรียกชำระของบริษัทอีกจำนวน 1 ล้านหุ้น โดยการกระจายหุ้นให้แก่ผู้ถือหุ้นเดิม
ทำให้ทุนที่ออกและเรียกชำระแล้วของบริษัท ซึ่งจดทะเบียนต่อกระทรวงพาณิชย์ มีจำนวนรวม 60
ล้านบาท

- บริษัทได้ผลิตและนำผลิตภัณฑ์ใหม่ คือ แผ่นเหล็กชุบสังกะสีเคลือบสี ออกสู่ตลาด
เพื่อสนองตอบต่อความต้องการของผู้บริโภคภายในประเทศ และ
เพื่อส่งออกไปยังผู้บริโภคในประเทศเพื่อนบ้าน

นับตั้งแต่ที่บริษัทได้ก่อตั้งมา บริษัทได้สั่งสมประสบการณ์
และชื่อเสียงในการเป็นผู้ผลิตผลิตภัณฑ์แผ่นเหล็กชุบสังกะสีและแผ่นเหล็กชุบสังกะสีเคลือบสี คุณภาพสูง
และมีความหลากหลายในรูปแบบและชนิดของการอัดลอน ได้แก่ ชนิดลอนใหญ่ ชนิดลอนเล็ก
ชนิดลอนเหลี่ยม และชนิดแผ่นเรียบ ภายใต้เครื่องหมายการค้า “สามดาว”
สำหรับผลิตภัณฑ์ชนิดอัดลอน และ “TIW” สำหรับผลิตภัณฑ์ชนิดแผ่นเรียบ

ในปี พ.ศ. 2547 บริษัทได้เพิ่มแขนงธุรกิจของบริษัทอีกหนึ่งลักษณะ คือ
กิจกรรมการให้บริการติดตั้งหลังคาและผนัง
โดยให้บริการต่อเนื่องแก่ผู้รับเหมาก่อสร้างหลักของโครงการในแต่ละโครงการก่อสร้างที่มีอยู่ทั่วประเทศ

ในต้นปี พ.ศ. 2551 หุ้นสามัญของบริษัททั้งจำนวนซึ่งถือโดยผู้ถือหุ้นรายใหญ่รายหนึ่งของบริษัท ชื่อ
บริษัท มิตซุย จำกัด ได้โอนไปยังบริษัท มิตซุย (เอเชียแปซิฟิค) จำกัด
ซึ่งเป็นบริษัทย่อยในกลุ่มบริษัท มิตซุย จำกัด อย่างไรก็ตาม ภายหลังการโอนหุ้นนี้แล้ว
โครงสร้างการถือหุ้นของบริษัทโดยกลุ่มผู้ถือหุ้นรายใหญ่ไม่มีการเปลี่ยนแปลงแต่อย่างใด

ต้นปี พ.ศ. 2555 บริษัทได้เริ่มนำผลิตภัณฑ์ใหม่ออกสู่ท้องตลาด คือ ผลิตภัณฑ์หลังคาเหล็กเคลือบสี
ซึ่งมีความสวยงาม ทนทาน ทันสมัย ติดตั้งง่าย ทั้งงานหลังคาและฝาผนัง
เหมาะสำหรับบ้านพักอาศัยและอาคารโรงเรือนทุกลักษณะ

1.  การเปลี่ยนแปลงอำนาจในการควบคุมบริษัท

  - ไม่มีการเปลี่ยนแปลง -

2.  ลักษณะการประกอบธุรกิจในปีที่ผ่านมา

บริษัทดำเนินธุรกิจตามปกติเหมือนดังที่เคยปฏิบัติมา
ด้วยการเป็นผู้ผลิตผลิตภัณฑ์แผ่นเหล็กชุบสังกะสีประเภทต่างๆ กัน เช่น แผ่นเหล็กชุบสังกะสี
แผ่นเหล็กชุบสังกะสีเคลือบสี และผลิตภัณฑ์หลังคาเหล็ก
ซึ่งมีขนาดความหนาของวัสดุมากกว่าแผ่นเหล็กชุบสังกะสีทั่วไป เป็นต้น

การกระจายสินค้าออกสู่ตลาดและผู้บริโภคขั้นสุดท้าย ยังคงกระจายผ่านตัวแทนจำหน่าย ทั้งนี้
ตัวแทนจำหน่ายเกือบทั้งหมดประกอบธุรกิจค้าวัสดุก่อสร้างชนิดต่างๆ อยู่ในจังหวัดต่างๆ ทั่วประเทศ

บริษัทดำเนินนโยบายการจำหน่ายผลิตภัณฑ์แบบขายเงินสด กระนั้นก็ตาม
บริษัทยังมีการขายสินค้าให้แก่ลูกค้าทั่วไปตามที่แสดงความจำนงซื้อผลิตภัณฑ์ของบริษัท
เมื่อทำการจำหน่ายให้แก่ลูกค้า
ลูกค้าเป็นผู้มีหน้าที่รับมอบและขนส่งไปยังสถานที่ของลูกค้าด้วยค่าใช้จ่ายของลูกค้าเอง

การตลาดของบริษัท มุ่งเน้นเรื่องการดำรงคุณภาพที่ดีของผลิตภัณฑ์อย่างคงที่
และผลิตผลิตภัณฑ์เพื่อสนองตอบต่อความต้องการของตลาดให้มากที่สุด และเป็นไปตามเวลาที่ถูกต้อง

3.  การเปลี่ยนแปลงโครงสร้างการถือหุ้น การจัดการ หรือการประกอบธุรกิจในช่วง 3 ปีที่ผ่านมา

  - ไม่มีการเปลี่ยนแปลง -

3.2 การประกอบธุรกิจ

3.2.1 ภาพรวมการประกอบธุรกิจของบริษัท บริษัทย่อย บริษัทร่วม
ที่ดำเนินงานอยู่ในปัจจุบันหรือกำลังจะดำเนินงาน

- บริษัทเป็นบริษัทเดี่ยวไม่มีบริษัทย่อย หรือ บริษัทร่วม

- ในเดือนมกราคม 2555 ที่ผ่านมา บริษัทได้นำผลิตภัณฑ์ใหม่ออกสู่ท้องตลาด คือ
ผลิตภัณฑ์หลังคาเหล็กเคลือบสี ซึ่งมีความสวยงาม ทนทาน ทันสมัย ติดตั้งง่าย
ทั้งงานหลังคาและฝาผนัง เหมาะสำหรับบ้านพักอาศัยและอาคารโรงเรือนทุกลักษณะ

2.  นโยบายการแบ่งการดำเนินงานของบริษัทในกลุ่ม

  - บริษัทเป็นบริษัทเดี่ยวไม่มีบริษัทย่อย หรือ บริษัทร่วม
  จึงไม่มีการแบ่งการดำเนินงานของบริษัทในกลุ่ม

3.  โครงสร้างการถือหุ้นของกลุ่มบริษัท

  - กลุ่มบริษัทที่ถือหุ้นในบริษัทมีเพียงกลุ่มเดียว คือ กลุ่มบริษัท มิตซุย จำกัด อันประกอบด้วย 3
  บริษัทดังนี้

  -------- ------------------------------ ------------ -------------------
  ลำดับที่    ชื่อ                             จำนวนหุ้น      % ของจำนวนหุ้นทั้งหมด

  1.       MITSUI & CO. (ASIA PACIFIC)    2,435,120    40.59
           PTE.LTD.                                    

  2.       MITSIAM INTERNATIONAL LTD.     1,497,030    24.95

  3.       MITSUI & CO. (THAILAND) LTD.   114,880      1.91

  รวม                                     4,047,030    67.45
  -------- ------------------------------ ------------ -------------------

3.3 โครงสร้างรายได้

รายได้ของบริษัทมาจาก 2 ประเภทกิจกรรมคือ

1.  การผลิตและจำหน่ายผลิตภัณฑ์แผ่นเหล็กชุบสังกะสี

2.  การให้บริการรับเหมาติดตั้งหลังคาและผนัง

โครงสร้างรายได้ที่เกิดจากการจำหน่ายผลิตภัณฑ์แผ่นเหล็กชุบสังกะสีในรอบ 3 ปีที่ผ่านมา

  (หน่วย: ล้านบาท)

  -------------------------- -------- --------- -------- -------- ------- -------
  รายการ                     1 เม.ย.  ร้อยละ     1 เม.ย.  ร้อยละ    1 เม.ย. ร้อยละ
                             54 - 31            53 - 31           52 - 31 
                             มี.ค. 55            มี.ค. 54           มี.ค. 53 

  มูลค่าจำหน่ายในประเทศ         783      99.11     961      99.48    1,024   99.61

  มูลค่าจำหน่ายต่างประเทศ        7        0.89      5        0.52     4       0.39

  รวมมูลค่าการจำหน่าย           790      100       966      100      1,028   100

  การเพิ่ม (ลด)                (176)    (18.22)   (62)     (6.03)   62      6.42
  ของมูลค่าการจำหน่าย                                                        
  -------------------------- -------- --------- -------- -------- ------- -------

 โครงสร้างรายได้ที่เกิดจากการให้บริการรับเหมาติดตั้งหลังคาและผนังในรอบ 3 ปีที่ผ่านมา

(หน่วย: ล้านบาท)

+--------------------------+-------+-----+-------+-----+------+-----+
| รายการ                   | 1     | ร้อ  | 1     | ร้อ  | 1    | ร้อ  |
|                          | เม.ย. | ยละ | เม.ย. | ยละ | เ    | ยละ |
|                          | 54-   |     | 53-   |     | ม.ย. |     |
|                          |       |     |       |     | 52-  |     |
|                          | 31    |     | 31    |     |      |     |
|                          | มี.ค.  |     | มี.ค.  |     | 31   |     |
|                          | 55    |     | 54    |     | มี.ค. |     |
|                          |       |     |       |     | 53   |     |
+--------------------------+-------+-----+-------+-----+------+-----+
| มูลค่ารับเหมาในประเทศ       | 19    | 100 | 19    | 100 | 25   | 100 |
+--------------------------+-------+-----+-------+-----+------+-----+
| มูลค่ารับเหมาต่างประเทศ      | -     | -   | -     | -   | -    | -   |
+--------------------------+-------+-----+-------+-----+------+-----+
| รวมมูลค่าการรับเหมา         | 19    | 100 | 19    | 100 | 25   | 100 |
+--------------------------+-------+-----+-------+-----+------+-----+
| การเพิ่ม (ลด)              | -     | -   | (6)   | (   | (10) | (   |
| ของมูลค่าการรับเหมา         |       |     |       | 24. |      | 28. |
|                          |       |     |       | 00) |      | 57) |
+--------------------------+-------+-----+-------+-----+------+-----+

ในรอบปีที่ผ่านมา สัดส่วนรายได้ที่ได้จากการให้บริการรับเหมาติดตั้งหลังคาและผนัง
มีมูลค่าน้อยกว่าร้อยละ 10 ของรายได้รวมที่แสดงในงบกำไรขาดทุนเบ็ดเสร็จของบริษัท